સામગ્રી: સનરાઇઝર્સ હૈદરાબાદ સામેની મૅચમાં ધોનીની ટીમનો 20 રનથી વિજય થયો હતો.

ચેન્નાઈ સુપર કિંગ્સે ઘણા સમય બાદ ટૉસ જીતીને પ્રથમ બેટિંગ કરવાનો નિર્ણય લીધો હતો. ધોનીની ટીમે 20 ઓવરને અંતે છ વિકેટે 167 રન ફટકાર્યા હતા જ્યારે સનરાઇઝર્સ હૈદરાબાદની ટીમ તેની 20 ઓવરને અંતે આઠ વિકેટે 147 રન કરી શકી હતી.

આમ છતાં આ મૅચના પરિણામથી બંને ટીમની પૉઝિશનમાં ખાસ ફરક પડ્યો ન હતો પરંતુ ચેન્નાઈના મનોબળ પર ચોક્કસ અસર પડી હશે. 

જોન બૅરસ્ટો અત્યારે તેના સર્વશ્રેષ્ઠ ફોર્મમાં છે અને જાડેજાએ એક અદભૂત સ્પિન બૉલમાં બેરસ્ટોને બોલ્ડ કર્યા હતા

ચેન્નાઈ, હૈદરાબાદ અને રાજસ્થાન હવે છ-છ પૉઇન્ટ ધરાવે છે પરંતુ નેટ રન રેટને આધારે હૈદરાબાદ હજી પણ ચેન્નાઈ કરતાં એક ક્રમ આગળ એટલે કે પાંચમા ક્રમે છે તો રાજસ્થાનની ટીમ ચેન્નાઈ કરતાં એક ક્રમ પાછળ એટલે સાતમા ક્રમે આવી ગઈ છે.

મૅચ જીતવા માટે 168 રનના લક્ષ્યાંક સામે રમતી હૈદરાબાદની ટીમ માટે ન્યૂઝીલૅન્ડના કેન વિલિયમ્સને શાનદાર બેટિંગ કરી હતી. તેમણે 39 બોલમાં લડાયક 57 રન ફટકાર્યા હતા. તેની વિકેટ બાદ હૈદરાબાદનો પડકાર શમી ગયો હતો. કિવિ બેટ્સમૅને હરીફ ટીમ સામે સારી એવી લડત આપી હતી.

આ સિવાય ડેવિડ વૉર્નર 9, જોની બૅરસ્ટો 23, મનીષ પાંડે 4 અને પ્રિયમ ગર્ગ માત્ર 16 રન કરી શક્યા હતા. ટી20માં સામાન્ય રીતે જોવા મળે છે તેવા જ શોટ દ્વારા હૈદરાબાદના બેટસમૅનોએ વિકેટો ગુમાવી હતી. કેન વિલિયમ્સન, પ્રિયમ ગર્ગ અને વિજય શંકર ઊંચા શોટ ફટકારવાના પ્રયાસમાં આઉટ થયા હતા.

તેનો અર્થ એ થયો કે સનરાઇઝર્સે સાવ હથિયાર હેઠાં મકી દીધા ન હતા પરંતુ લડત આપી હતી. તેના મોટા ભાગના બેટસમૅનોએ આક્રમક બેટિંગ કરવાનો પ્રયાસ કર્યો હતો અને 20મી ઓવરની શરૂઆત થઈ ત્યાં સુધી મૅચ જીતવા માટે પૂરતા પ્રયાસ કર્યા હતા. 

બ્રાવોને બૉલિંગ

અંતિમ ઓવરોમાં રાશિદ ખાને એક સમયે તો ખુદ ધોનીને ચિંતામાં મૂકી દીધા હતા. રાશિદે આવતાની સાથે જ શાનદાર સિક્સર ફટકારી દીધી હતી તો તરત જ એક ચોગ્ગો પણ ફટકાર્યો હતો પરંતુ તેઓ 8 બૉલમાં 14 જ રન કરી શક્યા હતા.

વેસ્ટ ઇન્ડિઝના ડ્વેઇન બ્રાવો કદાચ જસપ્રીત બૂમરાહ કે હાર્દિક પંડયા જેવા ડૅથ ઓવરનો સ્પેશિયાલિસ્ટ નહીં હોય પરંતુ આખરે તે ટી20 ઇતિહાસમાં 500 વિકેટ ઝડપી ચૂક્યા છે અને તેથી જ ધોનીએ તેમને 20મી ઓવર માટે જાળવી રાખ્યા હતા. 

આવા સંજોગોમાં અગાઉ જોવા મળ્યું છે કે રાહુલ તેવટિયા કે રિયાન પરાગ જેવા બેટ્સમેન છેલ્લી ઓવરમાં મૅચ આંચકી જતા હોય છે પરંતુ બ્રાવો જેવા...\nઅગાઉની સામગ્રીનો સારાંશ નીચે મુજબ કરી શકાય છે:
ભૂતપૂર્વ ચૅમ્પિયન ચેન્નાઈ સુપર કિંગ્સે આખરે ફોર્મ પરત મેળવીને મંગળવારે રમાયેલી ઇન્ડિયન પ્રીમિયર લીગ (આઈપીએલ)ની ટી20 ક્રિકેટ ટુર્નામેન્ટમાં વિજય હાંસલ કર્યો હતો.